2020. gada 11. decembrī Rīkojums Nr. 765

Rīgā (prot. Nr. 82 21. §)

**Par Rēzeknes novada pašvaldības nekustamo īpašumu "Meža ceļš" un "Strūžānu kūdras fabrika" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Rēzeknes novada pašvaldības īpašumā esošos nekustamos īpašumus:

1.1. nekustamo īpašumu "Meža ceļš" (nekustamā īpašuma kadastra Nr. 7894 001 0027) – zemes vienību (zemes vienības kadastra apzīmējums 7894 001 0008) 3,22 ha platībā – Strūžānu pagastā, Rēzeknes novadā;

1.2. nekustamo īpašumu "Strūžānu kūdras fabrika" (nekustamā īpašuma kadastra Nr. 7854 008 0141) – zemes vienību (zemes vienības kadastra apzīmējums 7854 008 0189) 1,62 ha platībā – Gaigalavas pagastā, Rēzeknes novadā.

2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Rēzeknes novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar lietu tiesībām.

Ministru prezidenta vietā –

Ministru prezidenta biedrs,

tieslietu ministrs J. Bordāns

Zemkopības ministrs K. Gerhards